סימאון דה ויט

סימאון דה ויט (באנגלית: Simeon De Witt;
25 בדצמבר 1756 – 3 בדצמבר 1834) היה קרטוגרף אמריקאי. ידוע בעיקר על מפות של מדינת ניו יורק.

קורות חייו
סימאון דה ויט נולד למשפחה ידועה ממוצא הולנדי באזור ניו יורק. הוא היה בן דוד של דוויט קלינטון. הוא למד בבית הספר ובאוניברסיטת ראטגרס. לאחר סיום לימודיו, כאשר האזור נכבש על ידי הבריטים, נמלט לניו יורק והצטרף לצבא.

ביוני 1778, לאחר תקופת התמחות קצרה הוא מונה לעוזר של קולונל רוברט ארסקין ולאחר פטירתו בשנת 1780 מונה במקומו למשרת מודד בצבא.

לאחר סיום מלחמת העצמאות של ארצות הברית סימאון דה ויט ניסה לשכנע את הקונגרס הקונטיננטלי בצורך במיפוי ארצי, אך ללא הצלחה. דה ויט סירב לקבל תפקיד מודד ראשי של האצרות הברית כאשר התפקיד הוצא לו.

בשנת 1807 היה דה ויט חבר בוועדה שהכינה תוכנית מתאר שהגדירה את צורת הרחובות החדשים במנהטן. הוא גם היה חבר בוועדה של תעלת אירי.

משפחת דה ויט התגוררה באחוזה פרטית באולבני.

קישורים חיצוניים

 קורות חיים

אנשי צבא אמריקאים במלחמת העצמאות של ארצות הברית
קרטוגרפים אמריקאים
בוגרי אוניברסיטת ראטגרס
אמריקאים שנולדו ב-1756
אמריקאים שנפטרו ב-1834